
REFERAT
Privind participarea Consiliului Local în calitate de coorganizator al manifestării Tabără pentru elevi având tema: „Copii din Euroregiunea Dunăre –Criş – Mureş -Tisa în Uniunea Europeană”, ediţia a I-a,   organizată de Şcoala cu clasele I-VIII nr. 1
Prin adresa nr. SC2004 – 020891 / 30.11.2004 Şcoala cu clasele I-VIII nr. 1 din Timişoara a solicitat Consiliului Local al municipiului Timişoara sprijinul financiar pentru organizarea manifestării Tabără pentru elevi având tema: „Copii din Euroregiunea Dunăre –Criş – Mureş - Tisa în Uniunea Europeană”, ediţia a I-a, care se va desfăşura în perioada  28.08 – 3.09.2005 la Chevereş în judeţul Timiş.
Aflat la prima ediţie, acest proiect vizează educare elevilor din şcolile transfrontaliere: Şcoala cu clasele I-VIII nr. 1 din Timişoara, Grupul Şcolar Csiky Gergely din Arad, Şcoala Generală Szechenyi Istvan din Subotica (Serbia şi Muntenegru) şi  Şcoala Generală Gedoi din Szeged (Ungaria) în spiritul unei cetăţenii democratice şi educaţia interculturală. Proiectul urmăreşte cunoaşterea de către elevi a tradiţiilor şi obiceiurilor din regiunea DKMT, realizarea comunicării interculturale, conştientizarea diferenţelor culturale ca o cale de opunere a discriminării.
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 10.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).

Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

